על פי מחקר שנערך על ידי Millward Brown Digital (ומאושש על ידי מחקרים נוספים) עולה כי אחוז ההמרה של חברי אמזון פריים באתר עומד על 74% המרה! (אחוז חריג בכל קנה מידה) ו-13% המרה ללקוחות שאינם חברי פריים. חשוב לציין כי מדובר במספרים מאוד חריגים (אחוז המרה ממוצע של אתר איקומרס עומד על 0.5% עד 5% בממוצע, תלוי בתחום) וככה״נ המספרים האמיתיים כנראה מעט נמוכים יותר, אבל אין ספק שהמצב בו המשלוחים ללקוחות Prime הם חינם יחד עם העובדה שבאמזון אפשר למצוא כמעט הכל – בהכרח מביא לאחוזי המרה חריגים לטובה. לשם פשטות החישוב, בואו נהיה שמרנים ונניח שאחוז ההמרה של אמזון בקרב ישראלים הוא 12.5% (שזה נמוך מהנתון הנמוך ביותר במחקר שציינתי ועל אף שיש לא מעט ישראלים שהם חברי Prime).